मैं इस बयान को समझने की कोशिश कर रही थी कि जानकारी मिली कि कई इलाक़ों में युवा ग़ुस्से में सड़कों पर उतर आए हैं...जगह-जगह पथराव हो रहा है...और फिर अचानक एयरटेल की सेवाएं बंद कर दी गई हैं....फ़ोन नहीं किया जा सकता अब....किसी तरह घर में संदेश भिजवाया कि हम ठीक हैं....लेकिन हक़ीक़त कोसों दूर थी....बिजली चली गई थी तो टीवी से भी जानकारी नहीं मिल पा रही थी....सुबह मुझे साढ़े पांच बजे चॉपर की पहली उड़ान के लिए पहुंचना था.....क़रीब 6 बजे की उड़ान थी.....लेकिन पशोपेश में थी कि रवाना होना भी है कि नहीं.....यात्रा रद्द तो नहीं करनी है.....मन में अनेकों सवाल थे कि तभी संदेश आया कि तैयार रहिएगा .....हमें पंजतरनी के लिए उड़ान भरनी थी सुबह.....लेकिन रात भर घनघोर बारिश, गड़गड़ाते बादलों की आवाज़ और तेज़ हवाएं दिन में सुंदर लग रहे कॉटेज की दीवारों पर थपेड़ों की तरह पड़ती रही....रात भर नींद नही आई....सुबह साढ़े तीन बजे अजान सुनाई दी ....परदे को हटाकर देखा तो फैलती रोशनी और एक-दो गाड़ियों की रोशनी से राहत मिली.